b'\n_START_ARTICLE_\nNefelina\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s un tectosilicat d\'alumini i sodi, en qu\xc3\xa8 el sodi \xc3\xa9s en part substitu\xc3\xaft per potassi o algunes vegades per calci. Des del mes d\'abril de 2018, la f\xc3\xb3rmula qu\xc3\xadmica de la nefelina \xc3\xa9s Na\xe2\x82\x83K(Al\xe2\x82\x84Si\xe2\x82\x84O\xe2\x82\x81\xe2\x82\x86) degut a una decisi\xc3\xb3 executiva presa pels oficials de la CNMNC de l\'IMA. La nefelina es presenta com a masses de color gris o vermell\xc3\xb3s, amb bona fractura i amb cristalls hexagonals de brillantor grassa. Els cristalls de nefelina s\xc3\xb3n rars i pertanyen al sistema hexagonal, generalment amb la forma d\'un prisma curt, de sis cares acabat pel pla basal. Aquest mineral s\'empra en la fabricaci\xc3\xb3 de peces de cer\xc3\xa0mica i vidre._NEWLINE_Segons la classificaci\xc3\xb3 de Nickel-Strunz, la nefelina pertany a "09.FA - Tectosilicats sense H\xe2\x82\x82O zeol\xc3\xadtica, sense anions addicionals no tetra\xc3\xa8drics" juntament amb els seg\xc3\xbcents minerals: kaliofil\xc2\xb7lita, kalsilita, panunzita, trikalsilita, yoshioka\xc3\xafta, megakalsilita, malinko\xc3\xafta, virgilita, lisitsynita, adularia, anortoclasa, buddingtonita, celsiana, hialofana, microclina, ortosa, sanidina, rubiclina, monalbita, albita, andesina, anorthita, bytownita, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, stronalsita, danburita, maleevita, pekovita, lingunita i kokchetavita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa nefelina es troba en abund\xc3\xa0ncia en les roques eruptives. \xc3\x89s un component fonamental en les roques anomenades sienites nefel\xc3\xadticas, roques \xc3\xadgnies que s\xc3\xb3n comuns en ambients de formaci\xc3\xb3 alcalins.'